SARL-NUUS SONDAG 21 Maart 2010 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die web by www.sarl.org.za. Klik 
op ARMI en volg die skakels soos aangedui. Vir oudio via Echolink, koppel 
met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met her- 
leidings op 10,130, 7,066 en 3,695 MHz ESB.(Ander nuuslesers verander soos 
toepaslik.) 


In die nuus vandag; 

GAUTENGSE PIC-KURSUS VOL BESPREEK 
LEDETAL OOR DIE 1 400 GRENS 

SARL SE ALGEMENE JAARVERGADERING 


U luister na ZS6SRL. Bly ingeskakel vir meer besonderhede en ander belangrike 
en interessante nuusitems. 


GAUTENGSE PIC-KURSUS VOL BESPREEK 


%. 


Die kursus “Leer om n PIC-mikrobeheerder binne 4 uur te programmeer 
vir Gauteng, is nou vol bespreek. Die kursus word eerskomende Saterdag 
by die NARS plaas. lndien u bespreek het, gaan asb. die besonderhede 
op www.sarl.org.za na, klik op RTA en volg die koppelings na die verskeie 
PIC2010-bladsye. n Kaart van paaie na die NARS is ook by daardie bladsye 
beskikbaar. 


U kan steeds inskryf vir die kursusse wat in Durban, Kaapstad en Port Elizabeth 
aangebied gaan word. Indien daar nie n kursus naby u aangebied gaan word 
nie, waarom woon u nie die SARL se nasionale konvensie in Port Elizabeth by 
nie en skryf ter selfdertyd vir die kursus op 24 April in nie? U sal nie spyt wees 
nie. 


BOUSTEL VIR WEERLIGVOORSPELLING WEER BESKIKBAAR 


Die SA Amateurradio-ontwikkelingstrust het weer die boustel vir weerligvoor- 
spelling in voorraad. Die bou van die stel is n ideale projek om op n Saterdag- 
middag aan te pak en die voorspeller is n bruikbare apparaat om in die hok en 
in die huis te hê. Dit sal u waarsku wanneer n donderstorm in aantog is. Die 
koste is R130 wat verpakking en posgeld insluit. Volle besonderhede en hoe om 
te bestel, is beskikbaar by www.amateurradio.org.za. 


SARL SE ALGEMENE JAARVERGADERING 


SARL-lede word daaraan herinner dat al die AJV-dokumentasie op die gedeelte 
vir lede alleen van www.sarl.org.za, beskikbaar is. Klik op die knoppie vir lede 
(members) in die boonste regterhoek van die tuisblad en tik u roepsein en PIN 
in. Daar is twee dokumente beskikbaar nl. die AJV-kennisgewing en die agenda 
en voorgestelde gewysigde grondwet. 


Indien u nie die AJV kan bywoon nie, mag u enige lid, wat dit bywoon, benoem 
om u te verteenwoordig. Die persoon wat u benoem mag namens u stem. Dit 
is nodig dat u u gevolmagtigde goed moet inlig oor hoe hy of sy moet stem. 
Dit is n saak van vertroue tussen u en die persoon wat u aanstel om u te 
verteenwoordig. 


n Volmagsvorm is ingesluit in die AJV-kennisgewingsdokumentasie. Maak asb. 
seker dat u die instruksies noukeurig nakom en dat die vorm voor die sluitings- 
datum ingestuur word. 


LEDETAL OOR DIE 1 400 GRENS 


Die ledetal van die SARL het verlede week deur die 1 400 grens gebreek. Die 
SARL is goed op pad om die doelwit wat vir vanjaar gestel is te bereik. Indien 
u nognie aangesluit het nie, doen dit nou. Besonderhede aangaande aansluiting 
is op die webwerf van die SARL beskikbaar. 


Ons verwelkom die volgende nuwe lede en wens hulle n lang en vrugbare verbin- 
tenis toe met die nasionale vereniging vir amateurradio in Suid-Afrika, die 
SARL: ZR6DEK - Andrew Dekenah; ZS2BK - Andre van Deventer; ZR6JJP 
- Jean-Pierre Jordaan; ZS1L - Alex Smith; ZS6GRT - Gert Visser; ZS1HNM 
- James Hayes; ZR6IF - Francois Massyn; ZR5DB - Tyron Brown; ZUSK -K 
Brown; ZS3EY (Colonel J W Papenfus; ZSL610 - Graham Lambrechs; ZS6BZT 
- Gideon Bothma; ZR1FDT - Francois Du Toit; COIPAM - Pieter Myburgh; ZS6- 
6000 - Andreas Raftopoulos. 


PRESIDENTSNET 11 APRIL 2010 


Hierdie is n vroeë kennisgewing van die volgende Presidentsnet. Dit sal op 
Sondag 11 April om 19:30 plaasvind. Die voorgestelde veranderings aan die 
grondwet sal verduidelik word, waarna besprekings daaroor sal volg. Daar sal 
ook terugvoering gegee word oor die strategiese indaba van die Raad. 


KONSEP GEWYSIGDE REGULASIES PUBLIKASIE NIE BINNEKORT 
NIE 


Uit n gesprek met n senior uitvoerende beampte van OKOSA gedurende 
Vrydag verlede week blyk dit dat die inligting dat die publikasie van die konsep 
gewysigde regulasies wat op amateurradio betrekking het binnekort verwag kan 
word, nie reg is nie. Die konsepwysigings word nog deur die wetsafdeling van 
OKOSA nagegaan en tans is daar geen aanduiding wanneer die konsep in die 
Staatskoerant gepubliseer gaan word nie. SARLnuus sal luisteraars op hoogte 
hou. 


FREKWENSIEVERANDERING VAN ARMI-UITSENDINGS 


Op 28 Maart sal die uitsending op 17 860 kHz vervang word deur n uitsending 
op 17 560 kHz. Amateur Radio Mirror sal Sondae om 10:00 SAT op 7 205 
kHz en 17 560 kHz (vanoggend nog op 17 860 kHz) op die lug wees met n 
heruitsending Maandagaande om 21:05 SAT op 3 215 kHz. Ontvangsrapporte 
sal waardeer word en kan gestuur word aan armi@sarl.org.za. 


SARL-KANTOOR GESLUIT 
Die SARL se kantoor is gesluit en heropen weer op Dinsdag 23 Maart. 
HE-VOORTPLANTINGSVOORSPELLING 


Hannes Coetzee, ZS6BZP, rapporteer dat die sonaktiwiteitsvlak steeds laag is. 
Sonvlek 1 054 is steeds onaktief terwyl dit oor die Noordelike halfrond van die 
son beweeg. In die gebied aan die Oostekant van die sigbare gedeelte van die 
son het `n paar sonvlekke gevorm en is Woensdag as sonvlek 1 056 gedoop. Die 
voorspelde effektiewe sonvlektelling vir die week sal tussen 20 en 25 wees. 


20 en 15 m is die beste keuses vir DX. Gedurende die middae gaan die toestande 
na Indië goed wees. Gedurende laatmiddae en die aande gaan toestande na 
Europa goed wees. Kontakte met Australië gaan uitdagend wees. Gedurende 
die middae is daar `n goeie kans vir 15 m kontakte met die VSA. Smiddags en 
vroegaande gaan toestande op 15 en 20 m na Brasilië goed wees. 


17 m is ook smiddags oop na verskeie gebiede regoor die wêreld. Meeste akti- 
witeit is gedurende Vrydagmiddae en natuurlik oor die naweke. 


Plaaslike toestande gaan gedurende die dag op 40 m goed wees. 80 m behoort 
gedurende vroegoggend en laatmiddag goeie resultate oor die korter afstande te 
lewer. 30 m sal gedurende die middel van die dag goeie resultate lewer. 20 m 
het weer van sy glorie herwin en daar kan gedurende daglig goeie kontakte oor 
die langer afstande gemaak word. 


Saans is 80 m die beste keuse. 
Besoek gerus www.spaceweather.co.za vir meer inligting. 
DAGBOEK VAN GEBEURE 


19/21 Maart - SARL BHF/UHF Digitale kompetisie. 20/21 Maart - SARL 
BHEF/UHF Analoogkompetisie. 20 Maart HABEX-inligtingsvergadering om 
09:00 by die Sci Bono Sentrum. 27 Maart - Snuffelmark van die Pretoria Ama- 
teurradioklub om 08:00. 27 Maart - PIC-programmeringskursus by die NARS. 
31 Maart SARL-80 m-klubkompetisie met PSK en RTYD. 31 Maart Sluit- 
ingsdatum vir stadium 1 van konstruksiekompetisie. 11 April Presidentsnet 
om 19:30. 17 April 2010-SA AMSAT-ruimtesimposium. 23-25 April SARL 
Nasionale Konvensie, Port Elizabeth. 24 April PIC-programmeringskursus in 
Port Elizabeth. 7 Mei - Sluitingsdatum vir stadium 2 van konstruksiekompetisie. 


SARL-nuus nooi klubs en individue uit om nuusbrokkies van belang vir radioa- 
mateurs en kortgolfluisteraars deur te stuur. Stuur dit indien moontlik in beide 


Engels en Afrikaans, na www.sarl.org.za/newsinbox.asp, nie later as die Don- 
derdag voor uitsending nie. 


SARL nooi u ook om te luister na die program Amateur Radio Mirror Interna- 
tional wat om 10:00 SAT op 145,750 in die Pretoria-gebied uitgesaai word, met 
herleidings op 7 082, 7 205 en 17 860 kHz. Daar is ook 'n potgooi-uitsending 
waarna geluister kan word. Vir oudiostrome en Echolink deur ZS6FGS, besoek 
www.sarl.org.za, klik op “ARMI” en volg die skakels. `n Heruitsending vind 
Maandagaande om 21:00 SAT op 3 215 kHz plaas. Sentech borg die uitsendings 
op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
George, ZS6ONE, saamgestel en geredigeer is. 


Dankie dat u saamgeluister het. /EX 


